cy en ceb cy cy ku en cy cy id de it en en ceb cy cy ku en cy cy cy cy en cy cy cy cy cy cy cy nl en cy cy cy cy cy cy en cy cy cy cy en cy en de en es tr de
Cyhoeddi adolygiad OB3 o'r Rhaglen Effeithlonrwydd drwy Dechnoleg
September 1, 2017 Heledd Bebb
Mae’r 'Rhaglen Effeithlonrwydd drwy Dechnoleg' (ETT) nod o hyrwyddo effeithlonrwydd trwy dechnoleg yn y Gwasanaeth Iechyd Gwladol (GIG) yng Nghymru.
Apwyntiwyd OB3 gan Lywodraeth Cymru er mwyn:
asesu'r broses o weithredu’r rhaglen
asesu canfyddiadau am effeithiolrwydd y Rhaglen.
Ein casgliad cyffredinol ni, o’r adolygiad cynnar hwn, yw bod y Rhaglen ETT yn cynnig ymateb priodol ac ystwyth i’r angen clir am gyflymu’r broses o fabwysiadu technoleg yn y GIG yng Nghymru, er bod angen gwerthusiad pellach er mwyn asesu'r effaith. Mae'n cyd-fynd yn dda â'r ffactorau allweddol sy'n gyrru polisi yn ei flaen, a'r canfyddiad yw y bydd yn cyflawni amrywiaeth priodol o weithgareddau’n gyflym a’i fod yn gyson iawn â nodau a bwriadau gwreiddiol y rhaglen.
Gellir bwrw golwg ar yr adroddiad terfynol a'i grynodeb yma.
Tags technoleg, iechyd, gwerthuso, gwerthusiad, adolygiad, llywodraeth cymru, ob3, old bell 3, arloesi
OB3 a WISERD i werthuso Rhwydwaith Seren
July 5, 2017 Heledd Bebb
Mae Llywodraeth Cymru wedi apwyntio Ymchwil OB3 mewn partneriaeth â Sefydliad Ymchwil Gymdeithasol, Economaidd, Data a Dulliau Cymru i ymgymryd â gwerthusiad proses, ffurfiannol o Rwydwaith Seren.
Mae Rhwydwaith Seren yn rwydwaith o ganolfannau partneriaeth rhanbarthol sy'n cefnogi disgyblion Lefel A disgleiriad Cymru i ymgeisio am a chyrraedd Prifysgolion gorau Prydain (Grwp Russell a 30 Ymddiriedolaeth Sutton). Mae'r un ar ddeg canolfan yn cwmpasu holl ysgolion a cholegau â chanddynt chweched dosbarth, ac yn cynnig cyfres o ddigwyddiadau Seren yn ystod y flwyddyn academaidd.
Nod y gwaith ymchwil yw cynnal gwerthusiad ffurfiannol o Rhwydwaith Seren i lywio penderfyniadau ynghylch y meini prawf ar gyfer pobl ifanc sy'n medru cymryd rhan a dyluniad a darpariaeth y rhaglen ar lefel genedlaethol a lleol.
Mae methodoleg y gwerthusiad yn cynnwys dadansoddi dogfennau a data, cyfweliadau â rhanddeiliaid allweddol, grwpiau ffocws gyda myfyrwyr ac arolygon gyda rhieni a chydgysylltwyr chweched.
Tags gwerthuso, gwerthusiad, llywodraeth cymru, ob3, ymchwil OB3, rhwydwaith seren
Gwerthusiad o gymorth mewn gwaith y cynllun 'Cymru Iach ar Waith'
June 6, 2017 Heledd Bebb
Mae Ymchwil OB3 yn falch o fod yn gweithio ar y cyd â Sefydliad Astudiaethau Cyflogaeth (Institute of Employment Studies) i gynnal gwerthusiad o gymorth mewn gwaith y cynllun Cymru Iach ar Waith, sy'n gynllun a ariennir gan Gronfa Gymdeithasol Ewrop.
Bydd y gwaith yn cynnwys datblygu theori newid drwy gyfweliadau gyda llunwyrr polisi blaenllaw ac adolygiad manwl o lenyddiaeth. I adeiladu consensws ar y model drafft o sut y dylai'r rhaglen weithredu, bydd IES a OB3 yn arwain gweithdy gyda gwneuthurwyr polisi.
Yna caiff y rhagdybiaethau eu profi fel rhan o weithgareddau gwerthuso. Bydd hyn yn cynnwys archwilio safbwyntiau cyflogwyr, unigolion, meddygon teulu ac eraill, yn ogystal â dadansoddi gwybodaeth rheoli ar nifer y bobl sy'n derbyn cymorth drwy'r rhaglen ac a'u canlyniadau.
Tags cymru iach ar waith, ob3, ymchwil, cymru, gwerthuso, gwerthusiad
590 Tahoe Keys Blvd, South Lake Tahoe, CA 96150
Rhif Cofrestredig y Cwmni: 5565984